Document ID: 31991D0358

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1991 σχετικά με την έγκριση μεθόδων ταξινόμησης των σφαγίων χοίρων στην Δανία ( Το κείμενο στη δανική γλώσσα είναι το μόνο αυθεντικό ) ( 91/358/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 5 παράγραφος 2,
Εκτιμώντας :
ότι ο κανονισμός ( ΕΟΚ ) αριθ . 3220/84 προβλέπει στο άρθρο 2 παράγραφος 3 ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου χοίρου - ότι η έγκριση των μεθόδων ταξινόμησης εξαρτάται από την τήρηση ανώτατης ανοχής για στατιστικό σφάλμα κατά την εκτίμηση - ότι η εν λόγω ανοχή καθορίζεται στο άρθρο 3 του κανονισμού ( ΕΟΚ ) αριθ . 2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων ( 3 )-
ότι η χρησιμοποίηση της συσκευής που ονομάζεται "Klassificeringscenter" (" KC ") και της συσκευής που ονομάζεται "Fat-O-Meater /Manuel Klassificering" (" FOM/MK ") έχει επιτραπεί για τη Δανία με την απόφαση 89/253/ΕΟΚ της Επιτροπής ( 4 )-
ότι η κυβέρνηση της Δανίας ζήτησε από την Επιτροπή την έγκριση της χρησιμοποίησης μιας μεθόδου ταξινόμησης σφαγίων χοίρων στο έδαφός της και προσκόμισε τα σχετικά στοιχεία που απαιτούνται βάσει του άρθρου 3 του κανονισμού ( ΕΟΚ ) αριθ . 2967/85 - ότι από την εξέταση της εν λόγω αίτησης φαίνεται ότι πληρούνται οι όροι για την έγκριση της εν λόγω μεθόδου ταξινόμησης -
ότι, για λόγους ευκρίνειας, πρέπει να θεσπιστεί νέα απόφαση στην οποία να συμπεριληφθούν οι τρεις μέθοδοι - ότι, κατά συνέπεια, πρέπει να καταργηθεί η απόφαση 87/169/ΕΟΚ -
ότι ο κανονισμός ( ΕΟΚ ) αριθ . 3220/84 προβλέπει στο άρθρο 2 ότι τα κράτη μέλη μπορούν να εξουσιοδοτούνται να προβλέπουν ποιοτικό τύπο διαφορετικό του ποιοτικού τύπου που καθορίζεται στο εν λόγω άρθρο όταν η εμπορική πρακτική ή οι τεχνικές ανάγκες υπαγορεύουν τέτοια παρέκκλιση -
ότι στη Δανία, οι τεχνικές ανάγκες οι σχετικές με τη χρησιμοποίηση της μεθόδου ταξινομήσεως και, κατά συνέπεια, η εμπορική πρακτική συνεπάγονται αφαίρεση των νεφρών, του περινεφρικού λίπους και του διαφράγματος - ότι ενδείκνυται να ληφθούν υπόψη τα εν λόγω στοιχεία για τη διόρθωση του βάρους ώστε να αντιστοιχεί στον καθορισμένο ποιοτικό τύπο -
ότι καμία μεταβολή συσκευής ή μεθόδου κατατάξεως δεν μπορεί να εγκριθεί εάν δεν ληφθεί νέα απόφαση της Επιτροπής υπό το φως της εμπειρίας που έχει αποκτηθεί - ότι, για το σκοπό αυτό, η παρούσα έγκριση μπορεί να ανακληθεί -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
1 . Επιτρέπεται στη Δανία η χρησιμοποίηση των ακολούθων μεθόδων για την ταξινόμηση των σφαγίων χοίρων σύμφωνα με τον κανονισμό ( ΕΟΚ ) αριθ . 3220/84 :
- της συσκευής που ονομάζεται "Klassificeringscenter" (" KC ") και η σχετική μέθοδος εκτίμησης, οι λεπτομέρειες εφαρμογής της οποίας περιγράφονται στο πρώτο μέρος του παραρτήματος,
- της συσκευής που ονομάζεται "Fat-O-Meater/Manuel Klassificering" (" FOM/MK ") και η σχετική μέθοδος εκτίμησης, οι λεπτομέρειες εφαρμογής της οποίας περιγράφονται στο δεύτερο μέρος του παραρτήματος,
- της συσκευής που ονομάζεται "Ultra-FOM" (" KSA ") και η σχετική μέθοδος εκτίμησης, οι λεπτομέρειες εφαρμογής της οποίας περιγράφονται στο τρίτο μέρος του παραρτήματος,
- της συσκευής που ονομάζεται "Ultra-FOM" και της σχετικής μεθόδου εκτίμησης, οι λεπτομέρειες της οποίας περιγράφονται στο τρίτο μέρος του παραρτήματος .
2 . Όσον αφορά τη συσκευή "Ultra-FOM" καθορίζεται ότι μετά το τέλος της διαδικασίας μετρήσεως πρέπει να είναι δυνατό να εξακριβωθεί, επί του σφαγίου, ότι η συσκευή μέτρησε τις τιμές μετρήσεως x1, x2 και x3 στο μέρος που προβλέπεται στο παράρτημα τρίτο μέρος σημείο 3 . Η σήμανση που ανταποκρίνεται στο μέρος της καταμέτρησης πρέπει υποχρεωτικά να γίνει ταυτόχρονα με τη διαδικασία της μέτρησης .
Άρθρο 2
Κατά παρέκκλιση από τον ποιοτικό τύπο που αναφέρεται στο άρθρο 2 του κανονισμού ( ΕΟΚ ) αριθ . 3220/84, από τα σφάγια χοίρου αφαιρούνται τα νεφρά, το περινεφρικό λίπος και το διάφραγμα πριν από τη ζύγιση και στην περίπτωση που χρησιμοποιείται η συσκευή "KC" ή η συσκευή "FOM/MK" πριν από την ταξινόμηση . Για τον καθορισμό των τιμών του σφαγμένου χοίρου σε συγκρίσιμη βάση, το διαπιστούμενο βάρος του θερμού σφαγίου αυξάνεται κατά 2,7 %.
Άρθρο 3
Δεν επιτρέπεται οποιαδήποτε τροποποίηση της συσκευής ή των μεθόδων εκτίμησης ( σημεία μέτρησης ή τύπου ).
Άρθρο 4
Η απόφαση 89/253/ΕΟΚ καταργείται .
Άρθρο 5
Η παρούσα απόφαση απευθύνεται στο Βασίλειο της Δανίας . Βρυξέλλες, 13 Ιουνίου 1991 .

Labels: 3
17
18